Dental Clinique

Soft Tissue Masterclass Teeth & Implants
2025-06-09 09:00 - 2025-06-14 17:00 UTC | DENTAL CLINIQUE CENTER, CALEA ROMANILOR 28A, ARAD, ARAD, 310130, Romania
In conceptul acestui curs este inglobat cumulul de experienta clinica din cazuistica lectorilor.
Experienta clinica vine insotita de partea teoretica, fara de care, bineinteles, nu putem ajunge la rezultate considerate de succes si predictibile pe termen lung.
Astfel, ne dorim sa prezentam solutii sub forma diferitelor tehnici de chirurgie muco-gingivala care pot sa faca diferenta in rezultatele dorite si sa ghidam cursantii catre pasii operatori potriviti.
Cele 6 zile de curs vor fi structurate in jurul urmatoarelor subiecte:
1. Tesuturi moi in jurul dintilor:

Pornim de la intelegerea anatomiei si patologiei tesutului parodontal, etiologia si clasificarea recesiilor gingivale. Intelegem situsurile si tehnicile minim invazive de prelevare a grefelor gingivale;
Metodele de acoperire a recesiilor vor fi insotite de o prezentare temeinica a principiilor, pentru a putea fi aplicate in situatii clinice multiple;
Discutam tehnici variate, de la lamboul avansat coronar unidentar, pluridentar, pana la verticalizari de vestibul si tehnica tunelizarii;
In context protetic vom discuta despre managementul coroanelor provizorii si despre gestionarea lipsei de volum gingival in cazul corpurilor de punte, precum si alungiri coronare in situatii functionale si estetice.

2. Tesuturi moi in jurul implanturile dentare:

Discutam si exersam tehnicile de imbunatatire a volumului si calitatii țesutului moale in jurul implanturilor, atat in zona anterioara, cat si zona posterioara;
Vom intelege cand trebuie sa pregatim tesutul moale pre-implantar/simultan cu insertia implantului si logica din spatele tehnicii obtinerii volumului gingival la nivelul papilelor dentare;
Vom invata cum sa imbunatatim volumul gingival in cazul implanturilor care au suferit pierdere de volum din cauza management-ului incorect;
Discutam despre tipurile de lambouri utilizate in cazul aditiilor osoase, dar si tipuri de suturi utilizate pentru a evita dehiscentele post-aditie osoasa;
Manipularea proteticii provizorii pe implanturi va fi abordata in contextul tuturor tehnicilor de chirurgie muco-gingivala implantara.

3. Situatii mixte / complexe dento-implantare:
Avand in vedere ca exista numeroase situatii mixte in rutina zilnica, ne propunem sa trasam directii de planificare a acestora si sa prezentam cazuri din practica noastra.

4. Parte practica (model silicon si maxilar de porc):

* Prelevare grefa epitelio-conjunctiva;
* Prelevare grefă conjunctiva din tuberozitate;
* Sutura grefelor si suturi uzuale in chirurgia orala;
* Realizarea lambourilor muco-periostale si izolarea periostului;
* Sutura la periost;
* Lamboul repozitionat coronar, tehnica trapezoidala, „envelope flap”, tehnica “wall”;
* Tehnica tunelizarii.

Pe langa partea practica, vom aloca timp prezentarii de cazuri ale cursantilor si consilierea acestora cu privire la conduita terapeutica.
Va stam la dispozitie pentru orice neclaritati legate de tematica si nivelul cursului.
